**Timothy Robert Schaller** (s. 16. marraskuuta 1990 Merrimack, New Hampshire, Yhdysvallat) on yhdysvaltalainen jääkiekkoilija, joka edustaa NHL-seura Los Angeles Kingsin organisaatiota.

Ura
---

Schaller aloitti yliopistouransa Providence Collegessa kaudella 2009–2010. Hän pelasi joukkueessa neljän kauden aikana yhteensä 131 ottelua tehden niissä 29 maalia sekä 39 syöttöpistettä. Lisäksi hänelle kertyi 161 rangaistusminuuttia. Kaudet 2011–2012 ja 2012–2013 Schaller toimi joukkueen kapteenina. Näistä jälkimmäisellä hänet valittiin liigan parhaaksi puolustavaksi hyökkääjäksi.

Yliopiston jälkeen Schaller teki kahden vuoden mittaisen tulokassopimuksen NHL-seura Buffalo Sabresin kanssa. Ensimmäisen ammattilaiskautensa, 2013–2014, Schaller pelasi Sabresin AHL-farmiseura Rochester Americansissa. Hän pelasi tulokaskaudellaan 72 ottelua tehoin 11+7=18. Lisäksi hän pelasi viisi pudotuspeliottelua, joissa sai yhden syöttöpisteen.

Kaudella 2014–2015 Schaller pääsi pelaamaan Sabresissa 18 NHL-ottelua. Debyyttinsä hän teki 29. marraskuuta 2014 ottelussa Montreal Canadiensia vastaan. Hän laukoi ottelussa kerran maalia kohti ja sai jääaikaa 11.52 minuuttia. Ensimmäisen maalinsa Schaller teki Boston Bruinsia vastaan kolmannessa ottelussaan 21. joulukuuta. Suurimman osan kaudesta hän kuitenkin pelasi jälleen Americansissa. 65 AHL-ottelussa syntyivät tehot 15+28=43, jonka lisäksi hänelle kertyi 116 jäähyminuuttia.

Kesällä 2015 Schaller ja Sabres tekivät kauden 2015–2016 kattavan jatkosopimuksen. Schaller pelasi kauden aikana 17 NHL-ottelua, joissa teki yhden maalin.

Heinäkuussa 2016 Schaller siirtyi vapaiden pelaajien markkinoilta kaksisuuntaisella vuoden kestävällä sopimuksella Boston Bruinsiin. Kauden 2016–2017 Schaller pelasi kokonaisuudessaan Bruinsin NHL-kokoonpanossa tehden 59 runkosarjaottelussa tehot 7+7=14. Kuudessa pudotuspeliottelussa hän onnistui viimeistelemään yhden maalin. Kauden päätteeksi sopimusta jatkettiin vuodella.

Helmikuussa 2020 Schaller siirtyi Tyler Maddenin ja toisen kierroksen varausvuoron kanssa Los Angeles Kingsiin vaihdossa Tyler Toffoliin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Providence College | NCAA | 33 | 2 | 3 | 5 | 40 | – | – | – | – | – |
| 2010–2011 | Providence College | NCAA | 34 | 5 | 14 | 19 | 36 | – | – | – | – | – |
| 2011–2012 | Providence College | NCAA | 26 | 14 | 7 | 21 | 24 | – | – | – | – | – |
| 2012–2013 | Providence College | NCAA | 38 | 8 | 15 | 23 | 61 | – | – | – | – | – |
| 2013–2014 | Rochester Americans | AHL | 72 | 11 | 7 | 18 | 36 | 5 | 0 | 1 | 1 | 2 |
| 2014–2015 | Buffalo Sabres | NHL | 18 | 1 | 1 | 2 | 2 | – | – | – | – | – |
|  | Rochester Americans | AHL | 65 | 15 | 28 | 43 | 116 | – | – | – | – | – |
| 2015–2016 | Buffalo Sabres | NHL | 17 | 1 | 2 | 3 | 2 | – | – | – | – | – |
|  | Rochester Americans | AHL | 37 | 12 | 14 | 26 | 48 | – | – | – | – | – |
| 2016–2017 | Boston Bruins | NHL | 59 | 7 | 7 | 14 | 23 | 6 | 1 | 0 | 1 | 2 |
| 2017–2018 | Boston Bruins | NHL | 82 | 12 | 10 | 22 | 42 | 11 | 0 | 2 | 2 | 2 |
| 2018–2019 | Vancouver Canucks | NHL | 47 | 3 | 7 | 10 | 9 | – | – | – | – | – |
| 2019–2020 | Vancouver Canucks | NHL | 51 | 5 | 1 | 6 | 14 | – | – | – | – | – |
|  | Ontario Reign | AHL | 5 | 1 | 0 | 1 | 6 | – | – | – | – | – |
|  | Los Angeles Kings | NHL | 2 | 0 | 0 | 0 | 0 | – | – | – | – | – |
| 6 kautta | yhteensä | NHL | 276 | 29 | 28 | 57 | 92 | 17 | 1 | 2 | 3 | 4 |
| 4 kautta | yhteensä | AHL | 179 | 39 | 49 | 88 | 206 | 5 | 0 | 1 | 1 | 2 |

Lähteet
-------

* Tim Schaller *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Tim Schaller *EliteProspects*. Viitattu 21.1.2018. (englanniksi)
2. ↑  Sabres sign forward Tim Schaller *Buffalo Sabres*.  2.4.2013. Viitattu 21.1.2018. (englanniksi)
3. 1 2  Tim Schaller game logs 2014–2015 *National Hockey League*. Viitattu 21.1.2018. (englanniksi)
4. ↑  Schaller, Leduc, Lieuwen sign qualifying offers *EliteProspects*.  17.7.2015. Viitattu 21.1.2018. (englanniksi)
5. ↑  Bruins Sign Six Players *Boston Bruins*.  2.7.2016. Viitattu 21.1.2018. (englanniksi)
6. ↑  Bruins Sign Tim Schaller To A One-Year Contract *Boston Bruins*.  6.7.2017. Viitattu 21.1.2018. (englanniksi)
7. ↑